Publication: Magyar Közlöny
Issue: MK-2000-65 (Year: 2000, Number: 65)
Era: 1990-2004
Section: szóló 1997. évi CXXI. törvény (a továbbiakban: Btv.)
Paragraph Index: 1164

(4) Az ízesített boralapú ital újborból, asztali borból, meghatározott termőhelyről származó minőségi borból, pezsgőből, habzóborból, gyöngyözőborból és széndioxiddal dúsított gyöngyözőborból, alkohol hozzáadása nélkül készül. Az ízesített bor készítése során szőlőmust és erjedő must felhasználható, az ízesített bor édesíthető. Az ízesítéshez természetes aromaanyagok, aromakivonatok, természetazonos aromaanyagok, fűszernövények, fűszerek és ízhordozó élelmiszerek használhatók. Az ízesített boralapú ital tényleges alkoholtartalma 7 térfogatszázalék és 14,5 térfogatszázalék között lehet. Az ízesített boralapú italban felhasznált bor részarányának legalább 50 százalékot el kell érnie.

Source: https://magyarkozlony.hu/hivatalos-lapok/565ecd1d182059a6fae3b93f55a7a48414baad4d/dokumentumok/b402248e93441f229383a9dacfd4f470081704b9/letoltes